open-index/open-wikipedia-markdown huggingface dataset:
Tanīsa kalns

**Tanīsa kalns** jeb **Tanīsa pilskalns** ir pilskalns Raunā, Smiltenes novadā. Atrodas pie Līčupes ietekas Raunas upē, Raunas upes labajā krastā un ceļa Priekuļi—Rauna (P28) kreisajā pusē. Kalna augstums ir 60 metri virs jūras līmeņa un 25 metri virs Dzirnezera līmeņa.

Kalna 100 metrus garā un 30 metrus platā virsma ir nolīdzināta, kalna malas pastāvinātas. Virsmas ziemeļaustrumu galā 3 metrus augsts valnis, bet dienvidrietumu nogāzē - pusmetru augsts valnis. Kalna dienvidaustrumu malā izveidota apmēram 25 metrus plata terase. Pret upi vērstajā nogāzē ir neliela ala.
 
Tanīsa pilskalns bija viens no lielākajiem un visvairāk nocietinātajiem seno latgaļu pilskalniem. Kalns ticis apdzīvots jau kopš 6. gadsimta pirms mūsu ēras. Pastāv iespēja, ka šeit varētu būt bijusi Satekles pils, kurā valdīja seno latgaļu virsaitis Rūsiņš.

1927. gadā Tanīsa kalnā tika veikti arheoloģiskie izrakumi. Pilskalna ziemeļaustrumu daļā tika uzieta koka celtne ar divām dzīvojamām telpām un krāsni priekštelpa. Celtne ir attiecināma uz 11.—13. gadsimtu. Tiek uzskatīts par vienu no iespējamām vietām, kur atradusies Beverīna.

Tanīskalns ir valsts nozīmes arheoloģijas piemineklis (aizsardzības numurs: 542).

No kalna paveras skats uz Raunas pilsdrupām, Raunas baznīcu, Dzirnezeru un dzirnavām, Raunas upi un Līčupi.

## Foto galerija

Attēls:Tanīsa pilskalns Raunā - panoramio.jpg|alt=|Tanīskalns
Attēls:Tanīskalns pilskalns 01.jpg|alt=
Attēls:Tanīskalns pilskalns 06.jpg|alt=
Attēls:Tanīskalns pilskalns 05.jpg|alt=
Attēls:Tanīskalns pilskalns 04.jpg|alt=
Attēls:Tanīskalns pilskalns 02.jpg|alt=|Pilskalna plakums skatoties no vaļņa
Attēls:Rainis arheoloģiskajos izrakumos Tanīsa kalnā 1927.jpg|alt=|Latvijas Valsts prezidents apmeklē arheoloģisko izrakumu vietu Tanīsa kalnā (1927).No kreisās: Francis Balodis (izrakumu vadītājs), Gustavs Zemgals, Rainis, prezidenta adjutants, ārsts Rūdolfs Skaidrais, Pauls Kundziņš u.c.
Attēls:Tanisa kalns.jpg|alt=|Tanīsa kalna 3D modelis


## Atsauces

## Ārējās saites
* Video par izrakumiem Tanīsa kalnā 20. gadsimta sākumā 
* Latvijas pilskalni
Osno Lubuske

**Osno Lubuske** (), vēsturiski arī Drosene () ir pilsēta Polijas rietumos, Lubušas vojevodistē. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Vecpilsētā saglabājušās viduslaiku aizsardzības mūru atliekas.

## Atsauces
Šarls Moriss de Taleirāns-Perigors

**Šarls Moriss de Taleirāns-Perigors** (, biežāk pazīstams vienkārši kā **Taleirāns** (); dzimis , miris ) bija Francijas diplomāts. Četrkārtējs Francijas ārlietu ministrs (1797—1799, 1799—1807, 1814—1815, 1815—1815). Strādājis Luija XVI, Franču revolūcijas, Napoleona, Luija XVIII, Šarla X un Luija Filipa I laikā. Taleirāna darbība vēl aizvien tiek vērtēta pretrunīgi. Daži viņu uzskata par vienu no izveicīgākajiem un izcilākajiem diplomātiem Eiropas vēsturē, citiem viņš ir nodevējs, kas nodevis pēc kārtas visus režīmus, kam kalpojis.

## Biogrāfija
Dzimis augstmaņu ģimenē. Tā kā Taleirānam bija iedzimts kājas defekts, viņš nebija derīgs karadienestam, tāpēc tika sūtīts reliģiskā skolā, bet vēlāk pie tēvoča Reimsas arhibīskapa. Kaut arī Taleirāns bija klaji nereliģiozs, 1789. gadā viņš tika iecelts par Otēnas arhibīskapu.

1789. gadā tika sasaukti Ģenerālštati un Teleirāns tika tajā ievēlēts no pirmās kārtas — garīdzniekiem. Tomēr viņš pieslējās revolucionāriem un palīdzēja Mirabo sekularizēt baznīcas īpašumus. Piedalījās Cilvēka un pilsoņa tiesību deklarācijas sastādīšanā. 1792. gadā devās uz Angliju diplomātiskā misijā. Tikmēr Parīzē tika atrasti dokumenti, kas diskreditēja Taleirānu, un 1792. gada decembrī Nacionālā sapulce izdeva Taleirāna aresta orderi. Kādu laiku uzturēdamies Anglijā, Taleirāns devās uz ASV.

1796. gadā pēc Termidora apvērsuma Taleiranam tika atļauts atgriezties Francijā. 1797. gadā viņš kļuva par Francijas ārlietu ministru. 1798. gadā izcēlās XYZ skandāls, kurā bija iejaukts Taleirāns, un sākās Kvazikarš ar ASV. Kopā ar Napoleona brāli Lisjēnu Napoleonu Taleirāns bija viens no 18. Brimēra apvērsuma galvenajiem arhitektiem. Būdams ārlietu ministrs Napoleona vadībā, Taleirāns bieži neatbalstīja pārāk stingrās Napoleona prasības uzvarētajām valstīm, tāpēc bija pietiekami labi ieredzēts citu Eiropas valstu elitēs. 1807. gadā Teleirāns demisionēja no ministra posteņa.

Pēc Napoleona krišanas Taleirāns kļuva par vienu no centrālajām figūrām Restaurācijā, bija galvenais Francijas pārstāvis Vīnes kongresā, kā arī parakstīja 1814. gada Parīzes Miera līgumu. Pēc Napoleona Simts dienām, 1815. gada septembrī Taleirāns demisionēja. No 1830. līdz 1834. gadam bija Francijas vēstnieks Lielbritānijā.

## Ārējās saites

* Taleirānam veltīta lapa
Frīdrihs Vilhelms IV Hoencollerns

**Frīdrihs Vilhelms IV** (; dzimis , miris ) bija Hoencollernu dinastijas Prūsijas karalis no 1840. gada līdz savai nāvei 1861. gadā.

Tēvs — Prūsijas karalis Frīdrihs Vilhelms III. Piedalījās karos pret Napoleonu. Interesējās par mākslu un arhitektūru (Kārļa Frīdriha Šinkela un Fēliksa Mendelszona aizbildnis). Bija pret Vācijas apvienošanos un liberalizāciju. Izceļoties 1848. gada revolūcijai Vācijā, iesākumā pakļāvās liberāļu prasībām, bet, nostiprinot varu, atjaunoja kontroli pār Prūsiju, atlaižot Prūsijas Nacionālo sapulci. Atteicās no Frankfurtes parlamenta piedāvātā Vācijas imperatora troņa. 1849. gadā sasauca Prūsijas landtāgu, bet 1850. gadā izdeva Prūsijas konstitūciju.

1657. gadā cieta no insulta, kļuva valdīt nespējīgs, un 1861. gadā mira. Tā kā Frīdriham Vilhelmam nebija bērnu, iesākumā kā reģents, bet pēc Frīdriha Vilhelma nāves kā karalis valdīja viņa brālis Vilhelms I.

## Ārējās saites

*
Žepina

**Žepina** (, vēsturiski arī Repene () ir pilsēta Polijas rietumos, Lubušas vojevodistē. Dzelzceļa mezgls.
Kvass

220px|thumb|Krūka ar kvasu
[thumb|220px|Kvasa tirgoņi 19. gadsimtā [Vidzemes guberņa|Vidzemes guberņā]]
thumb|220px|Kvasa tirdzniecība Rīgā uz ielas 1977. gadā
**Kvass** jeb senāk **dzersis** ir dzēriens, ko iegūst, raudzējot kvasa misas maisījumu ar mikroorganismu kultūru raugu un pēc raudzēšanas tam pievienojot vai nepievienojot cukuru un citas pārtikas izejvielas un pārtikas piedevas. Kvasa etilspirta saturs nepārsniedz 1,2 tilpumprocentus.

Dzēriens ir populārs ne vien Latvijā, bet arī pārējās Baltijas valstīs (,  vai *kaljataar*), Krievijā (*квас*), Ukrainā (*квас*, *хлібний квас* vai *сирівець*), Baltkrievijā (*квас*), Polijā (*kwas chlebowy*), Somijā (*kalja* vai *vaasa*), Siņdzjanā un Heilundzjanā ( (*géwǎsī*) vai 克瓦斯 (*kèwǎsī*)).

## Vēsture
Kvasa izcelsme ir neskaidra, un nav zināms, vai to izgudrojuši slāvi vai kāda cita Austrumeiropas tauta. Vēsturiski kvass bija izplatīts Eiropas ziemeļaustrumos, kur graudu raža, iespējams, nav bijusi pietiekama, lai par ikdienas dzērienu būtu kļuvis alus. Vārds „kvass” pirmoreiz minēts Nestora hronikā, aprakstot 989. gada svinības par godu Volodimira Svjatoslaviča kristībām, kurās lielkņazs esot pavēlējis visiem Kijivas iedzīvotājiem izdalīt kvasu, medu un ēdienu. Vēl 19. gadsimtā kvasa gatavošana bija daudzu mājsaimniecību ikdienas nodarbe.

19. gadsimta otrajā pusē pieaugošās karadarbības, industrializācijas, Transsibīrijas dzelzceļa un citu plaša mēroga celtniecības projektu dēļ radās vajadzība lielu cilvēku skaitu ilgstoši apgādāt ar pārtiku, un Krievijas Impērijā sāka parādīties pirmie komerciālie kvasa ražotāji, bet kvasa gatavošana mājās sāka samazināties. 1890. gados Kijivā tika veikti pirmie pētījumi kvasa ražošanā, bet 1960. gados Padomju Savienībā Maskavas ķīmiķi izstrādāja kvasa ražošanas teholoģiju.

## Gatavošana
left|220px|thumb|Kvasa raudzēšana mājas apstākļos stikla burkās
Kvasa ražošana sākas ar kvasa misas iegūšanu, kam seko raudzēšana, kas 25—28 °C lielā temperatūrā ilgst vidēji 48 stundas un kurā vienlaikus notiek gan spirta, gan pienskābā rūgšana. Pēc tam raudzējumu atdzesē līdz aptuveni 6 °C temperatūrai, nostādina un kupažē, pievienojot cukura sīrupu un grauzdētu cukuru, kā arī piesātinot šķīdumu ar ogļskābo gāzi. Pēc tam kvasā vēl aptuveni 12 stundas noris pēcrūgšana. Lai paildzinātu tā derīguma termiņu, kvasu mēdz arī pasterizēt.

Mājas apstākļos kvasa gatavošanai var izmantot rudzu un miežu iesalu, tomēr biežāk tam izmanto rudzu maizi vai sausiņus, kā arī dažādus maizes pārpalikumus un maizes garozas. Kā garšvielas pievieno cukuru un sīrupu, bet smaržai — piparmētras, krustnagliņas, rozīnes un atsevišķos gadījumos arī apiņus.

## Atsauces

## Ārējās saites

* Aija Geida (2013. gada 25. jūnijs). Salīdzinām desmit populārus kvasa veidus — kurš dabīgāks?. *[[Latvijas Avīze]]*. Atjaunināts: 2015. gada 6. martā.
Ramūns Navardausks

**Ramūns Navardausks** (, dzimis ) ir bijušais Lietuvas riteņbraucējs. četras reizes (2007, 2011, 2016, 2019) uzvarējis Lietuvas čempionātā grupas braucienā.

2012. gada Giro d'Italia Navardausks pirmajā posmā, kas bija individuālais brauciens ar atsevišķu startu, ieguva sesto vietu, no līdera Teilora Finija atpaliekot 22 sekundes. Ceturtajā posmā, kas bija komandu brauciens, viņš kopā ar savu komandu ** uzvarēja posmā un Navardausks pārņēma sacensību līdera godu, kļūstot par pirmo Lietuvas pārstāvi, kurš valkājis sacensību līdera rozā krekliņu. Līdera godā viņš noturējās divus posmus, zaudējot to pirmajos kalnu kāpumos.

2013. gada Giro d'Italia Navardausks uzvarēja 11. posmā, bet vairākos citos ieņēma augstas vietas, punktu ieskaitē ierindojoties 10. vietā. 2014. gada Tour de France Navardausks uzvarēja 19. posmā, kļūstot par pirmo Lietuvas riteņbraucēju, kas uzvarējis kādā *Tour de France* posmā.

2015. gada Pasaules čempionātā izcīnījis trešo vietu grupas braucienā. 2015. gadā atzīts par Lietuvas gada sportistu.

## Privātā dzīve
Navardausks dzimis Šilalē, šobrīd dzīvo Olivā, Valensijas apgabalā, Spānijā.

## Atsauces

## Ārējās saites
Jaunciems (Tārgales pagasts)

**Jaunciems** () ir ciems Ventspils novada Tārgales pagastā. Izvietojies starp jūras krastu un autoceļu P124 austrumos no Irbes upes ietekas 59 km no pagasta centra Tārgales, 55 km no novada centra Ventspils un 174 km no Rīgas.

Jaunciems ir viens no 12 Kurzemes lībiešu ciemiem, padomju okupācijas gados kļuvis praktiski neapdzīvots. Starp Jaunciemu un Irbes ieteku atrodas 23,6 m augstā kāpa Baltais kalns.

## Atsauces
Fredijs Adu

**Fredua Korantengs "Fredijs" Adu** (; dzimis  Temā) ir ganiešu izcelsmes ASV bijušais futbolists.

14 gadu vecumā viņš kļuva par vienu no jaunākajiem sportistiem, kurš parakstījis profesionālu līgumu ASV pēc tam, kad viņu 2004. gada MLS draftā izvēlējās *[[D.C. United]]*. 2004. gada 3. aprīlī viņš kļuva par jaunāko spēlētāju, kurš aizvadījis *[[Major League Soccer]]* (MLS) spēli, kad viņš kā rezervists nāca laukumā pret *[[San Jose Earthquakes]]*. Pēc divām nedēļām, 17. aprīlī, viņš kļuva par jaunāko vārtu guvēju MLS vēsturē, gūstot vārtus 3-2 zaudējumā pret *[[Red Bull New York|MetroStars]]*.

## Ārējās saites
Daniels Rikardo

**Daniels Rikardo** (*Daniel Ricciardo*, dzimis ) ir profesionāls austrāliešu sacīkšu braucējs, kurš 2024. gada sezonā startēja *[[Formula 1]]* autosacīkstēs, pārstāvot RB komandu.

*[[Formula 1|F1]]* . gada sezonu viņš sāka kā *[[Toro Rosso]]* komandas testpilots, taču no  turpmākajā sezonā saskaņā ar noslēgto vienošanos pārstāvēja *[[Hispania Racing|HRT]]* komandu, aizstājot Narainu Kartikejanu. No . gada viņš pārstāvēja *Toro Rosso* komandu, bet . gadā viņš tika paaugstināts uz *[[Red Bull Racing|Red Bull]]*, aizstājot karjeru noslēgušo Marku Vēberu. Šo komandu viņš pārstāvēja piecas sezonas, kopumā izcīnot septiņas uzvaras. 2019. gada sezonā Rikardo pievienojās *[[Renault F1|Renault]]*. 2021. gada sezonā viņš pievienojās *[[McLaren]]*. Šajā komandā viņš aizvadīja divas sezonas, sākot ar 2023. gada sezonu kļūstot par *Red Bull* rezerves pilotu. Sezonas gaitā viņš aizstāja Niku de Vrīsu *[[Scuderia AlphaTauri|AlphaTauri]]* komandā. To (tagad zināmu kā RB) viņš turpināja pārstāvēt arī nākamajā sezonā. Pēc  viņu aizstāja Liams Lousons.

Kopumā savā Pirmās formulas karjerā Rikardo ir izcīnījis 8 uzvaras un 32 pjedestālus. . un . gada sezonās viņš ieņēma trešo vietu pilotu kopvērtējumā.

## Formula 1 rezultāti

 — Pašreizējā sezona.
‡ — Iegūta puse no punktiem, jo netika veikti 75% sacīkstes.

## Atsauces un piezīmes

## Ārējās saites

*
Ritscher

***Ritscher*** var attiekties uz:
* Alfrēdu Ričeru — vācu polārpētnieku;
* Ričera augstieni Antarktīdā;
* Ričera smaili Antarktīdā.
Postpankroks

**Postpankroks** () ir rokmūzikas žanrs, kas izveidojās 1970. gadu beigās neilgi pēc pankroka rašanās. Žanrs daļēji iekļauj dažādus pankroka mūzikai un idejām raksturīgus stila paņēmienus, tomēr ir intravertāks, sarežģitāks un eksperimentālāks nekā pankroks.

Postpankrokam bija nozīmīga loma 1980. gadu neatkarīgās mūzikas skatuvē, un tas nozīmīgi ietekmēja arī daudzu mūzikas žanru, piemēram, alternatīvā roka, gotiskā roka un industriālās mūzikas izveidi un attīstību.

## Atsauces

## Literatūra
* *Reynolds, Simon*. 2006. "Rip it Up and Start Again: Postpunk 1978 - 1984". Londona: *Faber&Faber*.
Guano Apes

***Guano Apes*** ir alternatīvā roka grupa no Getingenas Vācijā. Tā tika izveidota 1994. gadā un bija no komerciāli veiksmīgākajām 1990. gadu *crossover* grupām, kas apvienoja rokmūziku ar smago metālu un repošanu. 2005. gadā grupa uz laiku izjuka, bet 2009. gadā atkalapvienojās.

## Diskogrāfija
### Studijas albumi
* *[[Proud Like a God]]* (1997)
* *[[Don't Give Me Names]]* (2000)
* *[[Walking on a Thin Line]]* (2003)
* *[[Bel Air]]* (2011)
* *[[Offline]]* (2014)

### Konceralbumi un izlases
* *[[Live (Guano Apes albums)|Live]]* (2003)
* *[[Planet of the Apes (Guano Apes albums)|Planet of the Apes]]* (2004)
* *[[Lost (T)apes]]* (2006)

## Ārējās saites

* Oficiālā mājaslapa /
* Oficiālais forums
Jeļena Daņiločkina

**Jeļena Daņiločkina** (; dzimusi ) ir profesionāla krievu basketboliste, spēlē uzbrūkošās aizsardzes pozīcijā, Krievijas sieviešu izlases dalībniece. Pašlaik (2012) pārstāv Krievijas Superlīgas klubu *Chevakata Vologda*.

Krievijas izlases sastāvā izcīnīja zelta medaļu 2011. gada Eiropas čempionātā, pati spēlētāja tika atzīta par visu turnīra vērtīgāko spēlētāju (MVP).

## Atsauces

## Ārējās saites
* ''FIBA Europe'' profils 
* ''Eurobasket'' profils
Ansī

**Ansī** () ir pilsēta un komūna Francijas dienvidaustrumos, Overņas-Ronas-Alpu reģiona Augšsavojas departamentā. Pilsēta atrodas pie Ansī ezera  attālumā no Šveices pilsētas Ženēvas. Ansī pretendēja uz 2018. gada ziemas olimpisko spēļu organizēšanu.

Ansī vairākkārt bijusi velobraucienu *[[Tour de France]]* maršrutā.

## Atsauces

## Ārējās saites

* Mājaslapa  ,
Vitnija Hjūstone

**Vitnija Elizabete Hjūstone** (; dzimusi , mirusi ) bija amerikāņu ierakstu māksliniece, aktrise, producente un modele.

2009. gadā "Ginesa rekordu grāmatā" viņa tika nosaukta par visu laiku visvairāk balvas saņēmušo mākslinieci starp sievietēm. V. Hjūstone ir ieguvusi divas *Emmy* balvas, sešas *[[Grammy]]* balvas, 30 *[[Billboard]] Music* balvas un 22 Amerikas mūzikas balvas, kopumā dzīves laikā saņēmusi 415 apbalvojumus. Tāpat viņa bija viena no vislabāk savus ierakstus pārdevušajiem māksliniekiem — V. Hjūstones albumi, singli un video tikuši pārdoti vairāk nekā 170 miljonos kopiju visā pasaulē. Iedvesmojusies no spilgtajiem soulmūzikas dziedātājiem viņas ģimenē, V. Hjūstone dziedāt sāka Ņūdžersijas baznīcas korī 11 gadu vecumā. Vēlāk kopā ar māti uzstājās dažādos naktsklubos Ņujorkas apgabalā, 1983. gadā viņa uzsāka sadarbību ar *Arista Records*. V. Hjūstone karjeras laikā izdeva septiņus studijas albumus, trīs filmu skaņu celiņus, visi no tiem tika sertificēti ar dimanta, multi-platīna, platīna vai zelta sertifikātiem. Debijas albumu *Whitney Houston* izdeva 1985. gadā.

 mūziķe 48 gadu vecumā tika atrasta mirusi *[[The Beverly Hilton]]* viesnīcas numura vannā Beverlihilsā, ASV. Par nāves iemeslu tika atzīta noslīkšana pēc sirds aterosklerozes un kokaīna lietošanas. Hjūstones organismā tika atrastas arī citas vielas un zāles: *[[Difenhidramīns|Benadryl]]*, *[[Alprazolams|Xanax]]*, marihuāna un *[[ciklobenzaprīns|Flexiril]]*.

## Diskogrāfija
;Studijas albumi
* *[[Whitney Houston (albums)|Whitney Houston]]* (1985)
* *[[Whitney]]* (1987)
* *[[I'm Your Baby Tonight]]* (1990)
* *[[My Love Is Your Love]]* (1998)
* *[[Just Whitney]]* (2002)
* *[[One Wish: The Holiday Album]]* (2003)
* *[[I Look to You]]* (2009)

## Atsauces

## Ārējās saites
* Mājaslapa
Košrags

**Košrags** () ir ciems Talsu novada Kolkas pagastā, Irbes šauruma krastā. Izvietojies starp Mazirbi un Pitragsupes ieteku jūrā 17 km no pagasta centra Kolkas, 60,5 km no novada centra Talsiem un 177 km no Rīgas.

Košrags tiek uzskatīts par jaunāko no Kurzemes piekrastes lībiešu ciemiem. Izveidojies 17. gadsimtā un vēl 1680. gadā kā vienīgā sēta Košragā minēti "Kūkiņi". 1826. gadā Košragā bija 78 iedzīvotāji; 4 saimnieku ģimenes un 11 bezzemnieku ģimenes.

Nelielais Košrags bija ievērojams lībiešu jūrmalas saimnieciskais un kultūras centrs. 19. gadsimta vidū tur darbojās pirmā lībiešu ciemu skola, 19. gadsimta beigās un 20. gadsimta pirmajos gadu desmitos tajā darbojās Kine-Dīķu vējdzirnavas un Kukšu ūdensdzirnavas, strādāja laivu būvētāji. Sāmsalieši gadsimtu mijā braukuši uz Košragu peļņā, plaukusi arī spirta un zivju kontrabanda. Didriķis Volganskis, laivu būvētājs un lībiešu kultūras darbinieks, 1932. gadā organizēja ostas izbūvi Košragā. 1938. gadā uzbūvēts mols mudas (jūras mēslu) vākšanai. Šodien Košragā ir 13 mājas, tomēr pastāvīgi tiek apdzīvotas tikai dažas.

Košraga ciems ir valsts nozīmes pilsētbūvniecības piemineklis. Par tā kultūrvēsturisko nozīmību liecina arī tas, ka Košrags bija viens no sešiem Latvijas kultūras pieminekļiem, kas kandidēja uz iekļaušanu Pasaules kultūras mantojuma sarakstā. Košrags atrodas Slīteres nacionālā parka neitrālajā zonā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Ievērojamas personības
Košragā dzimuši vai dzīvojuši:
* Didriķis Volganskis (Vālgamā, Valgums) (1884—1968), lībiešu zvejnieks, laivu būvētājs, sabiedrisks darbinieks.
* Edgars Vālgamā (somu: *Edgar Vaalgamaa*; 1912—2003), lībiešu izcelsmes Somijas mācītājs, tulkotājs un kultūras darbinieks.

## Atsauces
Jaunais vilnis (mūzikas žanrs)

**Jaunais vilnis** ir rokmūzikas žanrs, kas kopā ar pankroku radās 1970. gadu otrajā pusē. Tas sākotnēji tika lietots kā sinonīms pankrokam, tomēr vēlāk tika izšķirts kā atsevišķs žanrs, kas ietekmējās arī no elektroniskās un eksperimentālās mūzikas, arī disko mūzikas un modu subkultūras.

Žanra nosaukums cēlās no franču jaunā viļņa kino kustības nosaukuma.

Mūzika, kas tika sacerēta jaunā viļņa stilā lielāko popularitāti sasniedza tieši 1980. gados, tomēr arī vēlākajos gados un mūsdienās ļoti daudzi slaveni izpildītāji ietekmējas no jaunā viļņa un cenšas spēlēt šī žanra mūziku.

## Atsauces

## Literatūra
* *Cateforis, Theodore*. *Are We Not New Wave?: Modern Pop at the Turn of the 1980s*. *[[University of Michigan Press]]*, 2011. gada 7. jūnijs. .
Hjūstone

**Hjūstone** (; vīriešu dzimtē Hjūstons) ir skotu cilmes uzvārds. Cilvēki ar šo uzvārdu:
* Andželika Hjūstone (*Anjelica Huston*; dzimusi 1951. gadā), amerikāņu aktrise un režisore;
* Vitnija Hjūstone (*Whitney Houston*; 1963—2012), amerikāņu dziedātāja un aktrise.

## Skatīt arī
* Hjūstona
Sīkrags

**Sīkrags** () ir ciems Talsu novada Kolkas pagastā, Irbes šauruma krastā. Izvietojies pie Ķikana ietekas jūrā starp autoceļu P124 un krastu 26 km no pagasta centra Kolkas, 53 km no novada centra Talsiem un 171 km no Rīgas.

Sīkraga ciems ir valsts nozīmes pilsētbūvniecības piemineklis. Tas atrodas Slīteres nacionālā parka neitrālajā zonā. Ciema rietumu malā atrodas Sīkragciema bāka.

## Vēsture
Sīkrags ir viena no vecākajām lībiešu apmetnēm Kurzemes jūrmalā, kas dokumentos kā ciems minēts jau 1387. gadā. 17. gadsimtā, kad ciems bija Dundagas muižnieces Annas Sibillas Maideles īpašumā, Sīkragā izveidojās viena no nozīmīgākajām sīkostām Ziemeļkurzemes piekrastē. Gadsimta beigās ciemā bijušas lielas preču noliktavas, kā arī viesnīca jūrniekiem. Sīkraga ostas beidza pastāvēt 18. gadsimta sākumā Ziemeļu kara un Kurzemes hercogistes saimnieciskā un politiskā pagrimuma dēļ.

Pirmā pasaules kara laikā 1916. gadā vācu karaspēka inženiertehniskās daļas cauri Sīkragam uzbūvēja Ziemeļkurzemes šaursliežu dzelzceļu. 
Sīkraga dzelzceļa stacija atradās 1,6 km uz dienvidrietumiem no ciema, tās vietā uzstādīts piemiņas akmens.

PSRS okupācijas laikā Sīkrags bija viens no retajiem ciemiem, kur bija atļauts zvejot, un 1955. gadā piekrastē uzcēla sīku zivju pārstrādes fabriku, ko slēdza pēc apmēram 10 gadiem, un ciems panīka. Ja 1935. gadā tajā bija 193 iedzīvotāju, tad 2002. gadā — 16.

## Atsauces
Stīvijs Vonders

**Stīvlends Hārdavejs Moriss** (; dzimis  Seginavā, Mičiganas štatā, ASV), pazīstams kā **Stīvijs Vonders** (*Stevie Wonder*), ir amerikāņu dziedātājs, dziesmu autors, multiinstrumentālists, ierakstu producents un aktīvists. Viņš ir akls jau kopš agras bērnības. 11 gadu vecumā parakstīja līgumu ar *[[Motown]]* ierakstu kompāniju *Tamla*, kurā darbojas arī pašlaik.

Viņa slavenākie singli ir *Superstition*, *Sir Duke*, *I Wish* un *I Just Called to Say I Love You*, kā arī albumi *Talking Book*, *Innervisions* un *Songs in the Key of Life*. S. Vonders ir sarakstījis vairāk nekā 30 dziesmas, kas iekļuvušas ASV topu pirmajā desmitniekā. Viņš ir saņēmis 22 *Grammy* balvas, kas ir rekords starp vīriešu māksliniekiem. Par dziesmu *I Just Called to Say I Love You* filmai "The Woman in Red" Vonders seņēmis Amerikas Kinoakadēmijas balvu nominācijā "Labākā dziesma", kā arī Zelta globusa balvu.

## Atsauces

## Ārējās saites

* Oficiālā mājaslapa
Stīvens Tailers

**Stīvens Tailers** (; dzimis **Stīvens Viktors Tallariko** ()  Jonkersā, Ņujorkas štatā, ASV) ir amerikāņu dziedātājs, dziesmu autors, multiinstrumentālists un rokgrupas *[[Aerosmith]]* vadošais vokālists. Viņš pazīstams kā *Demon of Screamin* un ar savu skatuvisko akrobātiku. 1970. gados viņš guva panākumus ar grupu *Aerosmith*, kas izdeva komerciāli veiksmīgos albumus *[[Toys in the Attic]]* un *[[Rocks]]*. 1970. gadu beigās un 1980. gadu sākumā viņam bija problēmas ar alkoholismu un narkotikām, tādējādi grupas popularitāte samazinājās. Taču vēlāk Stīvens Tailers rehabilitējās no narkotiku atkarības. Grupa atgriezās 1980. gadu beigās un izdeva vairākus komerciāli veiksmīgus albumus un Stīvens Tailers kļuva par "roka ikonu".

2001. gadā viņu kopā ar *Aerosmith* uzņēma Rokenrola slavas zālē.

## Atsauces

## Ārējās saites

* 
*
Tia Elebo

**Tia Elebo** (; dzimusi  Antverpenē, Beļģijā) ir profesionāla beļģu vieglatlēte, startē augstlēkšanas sacensībās.

Karjeru sākusi septiņcīņā, taču vēlāk specializējusies augstlēkšanā. Viņa ir pašreizējā Beļģijas rekordiste augstlēkšanā (stadionā un telpās).

Viņa ir piedalījusies divās Olimpiskajās spēlēs (2004, 2008). 2008. gadā Pekinā viņa izcīnīja zelta medaļu ar rezultātu 2,05 m, kas bija jauns Beļģijas rekords.

Tāpat T. Elebo ir izcīnījusi zelta medaļu 2008. gada Pasaules čempionātā telpās pieccīņā, 2006. gada Eiropas čempionātā augstlēkšanā un 2007. gada Eiropas čempionātā telpās augstlēkšanā.

2008. gada decembrī viņa paziņoja par karjeras beigšanu, jo palika stāvoklī. Taču 2010. gada janvārī, iedvesmota pēc tautietes Kimas Kleistersas atgriešanās profesionālajā sportā pēc bērna piedzimšanas, T. Elebo paziņoja par atgriešanos profesionālajā sportā.

Pēc starta 2010. gada Eiropas čempionātā viņa atkal paziņoja par grūtniecību, taču par karjeras beigšanu nepaziņoja.

## Atsauces

## Ārējās saites

* Oficiālā mājaslapa
Starptautiskā Riteņbraukšanas savienība

**Starptautiskā Riteņbraukšanas savienība** (, UCI) ir vispasaules riteņbraukšanas sporta pārvaldes organizācija, kura pārrauga starptautisko riteņbraukšanas sacensību notikumus. UCI galvenā mītne atrodas Eiglē, Šveicē.

UCI izsniedz sacensību licences braucējiem un nosaka dažādus ierobežojumus, kā, piemēram, dopinga lietošanas ierobežojumus. UCI pārvalda arī sacensību klasifikāciju un punktu piešķiršanas sistēmu dažādās riteņbraukšanas disciplīnās, ieskaitot kalnu, šosejas, velokrosa un treka riteņbraukšanu gan vīriešu, gan sieviešu konkurencē profesionāļiem un amatieriem. Organizācija uzrauga arī Pasaules čempionāta rīkošanu.

## UCI prezidenti
UCI prezidentu saraksts.

## Atsauces

## Ārējās saites
* UCI oficiālā vietne
*
Roli

**Roli** () ir pilsēta ASV, Ziemeļkarolīnas štata administratīvais centrs un štata otra lielākā pilsēta. Pilsēta ir zināma kā "ozolu pilsēta", jo tajā šie koki ir plaši izplatīti. Saskaņā ar 2010. gada ASV Tautas skaitīšanas datiem, pilsētā dzīvo 403 892 iedzīvotāji. Tāpat Roli ir viena no visstraujāk attīstošākajām pilsētām visā ASV. Pilsēta savu nosaukumu ieguvusi, pateicoties seram Volteram Roli. Lielākā Roli daļa atrodas Veikas apgabalā, taču neliela pilsētas daļa atrodas Darhemas apgabalā.

## Atsauces

## Ārējās saites

*
Džimijs Džonsons

**Džimijs Kenets Džonsons** (; dzimis  Elkajonā, Kalifornijas štatā, ASV) ir profesionals amerikāņu sacīkšu autobraucējs, piedalās NASCAR sacensību seriālos. Pašlaik (2011) brauc *[[Sprint Cup Series]]*, kur pārstāv *Hendrick Motorsports* vienību.

*Sprint Cup Series* seriālā ir guvis uzvaru piecas reizes (2006, 2007, 2008, 2009, 2010), kopumā guvis 54 uzvaras, 25 *pole-position*, pirmoreiz startēja 2001. gadā. *Nationwide Series* seriālā lielāko panākumu guvis 2001. gadā, kad kopvērtējumā ierindojās 8. vietā, gūstot arī uzvaru vienā posmā.

*Associated Press* viņu atzina par 2009. gada ASV *Male Athlete of the Year*, kā arī viņš ir saņēmis četras gada braucēja balvas.

## Ārējās saites

* Oficiālā mājaslapa
Bartoli

**Bartoli** () ir izplatīts itāļu cilmes uzvārds. Cilvēki ar šo uzvārdu:
* Mariona Bartoli (*Marion Bartoli*; 1984) — Francijas tenisiste;
* Mikēle Bartoli (*Michele Bartoli*; 1970) — Itālijas riteņbraucējs.
Hetere Mitsa

**Hetere Bleina Mitsa** (; dzimusi  Sinsinati, Ohaio štatā, ASV) ir profesionāla amerikāņu futboliste, spēlē aizsardzes pozīcijā, ASV valstsvienības dalībniece. Pašlaik (2011) pārstāv *Women's Professional Soccer* līgas klubā *[[Philadelphia Independence]]*.

Universitātes laikā pārstāvēja Floridas Universitātes futbola komandu. Pēc tam spēlējusi *Tampa Bay Extreme*, *[[Philadelphia Charge]]*, *[[Central Florida Krush]]*, *[[Boston Breakers]]* un *[[Philadelphia Independence]]* klubu sastāvos.

ASV izlasi pārstāvējusi trijās Olimpiskajās spēlēs (, , ), visās trijās reizēs tika izcīnīta zelta medaļa.

## Ārējās saites
Mariona Bartoli

**Mariona Bartoli** (; dzimusi ) ir bijusī franču tenisiste, tagad trenere un arī tenisa komentētāja. M. Bartoli labākais sasniegums WTA Tūres vienspēļu rangā ir  sasniegtā 7. vieta, dubultspēlēs viņa ir sasniegusi 15. vietu ().

Karjerā M. Bartoli ir uzvarējusi astoņos WTA un sešos ITF vienspēļu turnīros. Lielāko panākumu *[[Grand Slam (teniss)|Grand Slam]]* sacensībās viņa guva 2013. gada Vimbldonas čempionātā, kurā svinēja uzvaru.

Pēc karjeras beigām pievērsusies spēles komentēšanai, sadarbojoties ar *[[Eurosport]]* kanāla Francijas programmu. 2019. gada oktobrī sākusi trenēt Latvijas tenisisti Aļonu Ostapenko, ar kuru sadarbības sākums izvērtās veiksmīgs: pirmajos divos turnīros (Lincā un Luksemburgā) sasniegts fināls un gūts viens tituls.

## Karjeras statistika
### Vietas Grand Slam turnīros

|}

### ''Grand Slam'' fināli
#### Uzvaras

#### Zaudējumi

## Atsauces

## Ārējās saites
Birgita Princa

**Birgita Princa** (; dzimusi  Frankfurtē pie Mainas, Vācijā) ir profesionāla vācu futboliste, spēlē uzbrucējas pozīcijā, Vācijas valstsvienības dalībniece. Pašlaik pārstāv Vācijas sieviešu Bumdeslīgas klubu *[[1. FFC Frankfurt]]*. Karjeru uzsāka 1992. gadā *[[FSV Frankfurt]]* kluba sastāvā.

Vācijas izlases sastāvā debitēja  16 gadu vecumā pret Kanādas izlasi. 1995. gada Pasaules kausa izcīņas finālā viņa kļuva par visu laiku jaunāko futbolisti, kas spēlējusi finālā. Kopš 2003. gada novembra viņa ir izlases kapteine. Kopumā ieguvusi divus Pasaules kausus (2003, 2007), kā arī piecas reizes uzvarējusi Eiropas čempionātā (1995, 1999, 2001, 2005, 2009) un trīs reizes ieguvusi Olimpisko spēļu bronzas medaļas (2000, 2004, 2008). Viņa ir visu laiku visvairāk guvusī vārtu autore (14 vārti). Tāpat viņa ir visvairāk nacionālajā izlasē spēles aizvadījusī spēlētāja Eiropā un atrodas *top 10* Pasaulē.

## Atsauces

## Ārējās saites
Vaide

**Vaide** () ir ciems Talsu novada Kolkas pagastā, Baltijas jūras Irbes šauruma krastā. Izvietojies starp jūras krastu un Kukšupes grāvi 9 km no pagasta centra Kolkas, 67 km no novada centra Talsiem un 185 km no Rīgas. Vaide atrodas Slīteres nacionālā parka neitrālajā zonā.

Ciema nosaukuma izcelsmi saista ar lībiešu vārdu *vait* — ‘starpa’, jo no Vaides bijis visērtāk pārcelties uz Sāmsalu. 1935. gada Vaidē dzīvoja 106 cilvēki. Vaides ciema "Lāžos" dzimis Nika Polmanis (1823—1903), pirmais izglītotais lībietis; bijis skolotājs Mazirbes pagasta skolā un ķesteris Kolkas luterāņu baznīcā.

Vaides "Purvziedos" ir apskatāma Edgara Hausmaņa vāktā ragu kolekcija, kuru veido vairāk nekā 550 ragu, no tiem aptuveni 350 aļņu ragu.

## Iedzīvotāji

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Artēziskā aka

**Artēziskā aka** ir inženiertehniskā būve, speciāli aprīkots urbums pazemes (artēzisko) ūdeņu ņemšanai.

## Apraksts
Visbiežāk dziļurbumu ierīko, lai iegūtu dzeramo ūdeni no vidējiem zemes slāņiem jeb dolomīta, kur ūdens ir tīrāks un kvalitatīvāks. Retāk dziļurbumu ierīko no vēl dziļāka slāņa — smilšakmens slāņa, šis ūdens ir ļoti tīrs, bet nereti ar palielinātu dzelzs saturu.
Ar dziļurbumu iegūtais ūdens ir kvalitatīvāks, salīdzinot ar ūdeni, kas iegūts no augšējiem zemes slāņiem jeb kvartāra slāņiem, lai arī šis ūdens ieguves veids no smilts vai grants, ierīkojot filtrācijas urbumu vai spici, ir visbiežāk izmantotais variants. 

Dziļurbuma jeb artēziskās akas izbūvei tiek veikts līdz 150 metrus dziļš urbums, kurā tiek ierīkotas speciālas biezsienu plastikāta, nerūsošā tērauda vai tērauda caurules. 
Atsevišķos gadījumos ūdens var tikt iegūts arī no dziļākiem urbumiem. Dziļurbuma ūdens ir ieslēgts starp ūdens necaurlaidīgiem slāņiem un atrodas dziļākos grunts slāņos. Atkarībā no tā, kādos iežu slāņos dziļurbums ir ierīkots, ūdenim var būt dažādas izšķīdušas minerālvielas — dolomītā kaļķa, bet smilšakmenī dzelzs savienojumi. Ja šo minerālvielu koncentrācija vai klātbūtne apgrūtina ūdens izmantošanu mājsaimniecībā, tiek uzstādīti speciāli filtri, kā arī atdzelžošanas vai ūdens mīkstināšanas ierīces.

## Dziļurbuma priekšrocības un trūkumi
### Priekšrocības
Pie dziļurbuma priekšrocībām ir minami: tīrāks ūdens un tā vienmērīga pieplūde, salīdzinoši liela ūdens patēriņa nodrošinājums, kā arī ilgs urbuma mūžs un neizsīkstoši ūdens krājumi.

### Trūkumi
Pie dziļurbuma trūkumiem ir minami: ūdens var saturēt paaugstinātu minerālvielu koncentrāciju, kā rezultātā rodas nepieciešamība uzstādīt īpašus filtrus, ūdens mīkstināšanas un atdzelžošanas iekārtas. Dziļurbuma ierīkošanai ir relatīvi augstas izmaksas.

## Ārējās saites
* www.gmudensapgade.lv
## Atsauces
Disnomija (pavadonis)

**Disnomija** ir pundurplanētas Erīdas vienīgais dabiskais pavadonis. Tas tika atklāts 2005. gadā.

Pavadoņa nosaukums Disnomija ir ņemts no grieķu dievetes Erīdas meitas vārda. Tā sākotnējais nosaukums bija **S/2005 (2003 UB313) 1**.

## Atsauces

## Ārējās saites
Erīda

**Erīda** var būt:
* Erīda (mitoloģija) — nesaskaņu dieviete sengrieķu mitoloģijā,
* Erīda (pundurplanēta) — Saules sistēmas lielākā pundurplanēta.
Disnomija

**Disnomija** var būt:
* Disnomija (mitoloģija) — nesaskaņu dievietes Erīdas meita sengrieķu mitoloģijā,
* Disnomija (astronomija) — pundurplanētas Erīdas dabiskais pavadonis.
Tārgale

**Tārgale** ir ciems Ventspils novada Tārgales pagastā, pagasta centrs. Izvietojusies pie autoceļa P122 13 km no novada domes Ventspilī un 185 km no Rīgas.

Tārgales nosaukums vēstures dokumentos minēts jau 1230. gadā. Apdzīvotā vieta veidojusies pēckara gados ap bijušās Tārgales muižas *(Tergeln)* centru. Muižas pilī bija ierīkota skola (1942-1985), vēlāk — kolhoza kantoris. Tārgalē atrodas pagasta pārvalde, pamatskola, kultūras nams, bibliotēka, pasts. Apskates objekti ir muižas pils ar parku.

2022. gada septembrī netālu no Tārgales tika atklāts vēja parks ar 14 turbīnām un kopējo jaudu 58,8 MW, tobrīd lielākais Latvijā.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kurts Štūdents

**Kurts Arturs Benno Štūdents** (; dzimis , miris ) bija vācu virsnieks, ģenerālpulkvedis. Pirmā pasaules kara laikā — pilots, bet Otrajā pasaules karā — vācu izpletņlēcēju daļu (*Fallschirmjäger*) komandieris.

1910. gadā sāka dienestu armijā. 1913. gadā iestājās gaisa spēkos. Pirmā pasaules kara laikā cīnījās kā pilots iesākumā Galīcijas frontē, vēlāk Rietumu frontē.

Kaut arī Versaļas līgums paredzēja, ka Vācijai nav savu gaisa spēku, starp pasaules kariem Štūdents nodarbojās ar militāro planieru attīstīšanu, jo tas nebija aizliegts līgumā. Piedalījās kā novērotājs Sarkanās armijas gaisa manevros. Kad Vācijā pie varas nokļuva Ādolfs Hitlers, slepeni tika atjaunoti Vācijas gaisa spēki un Štūdents tika iecelts par aviācijas kara skolu priekšnieku. 1938. gada jūlijā tika iecelts par Vācijas desantkaraspēka daļu vadītāju, bet septembrī par Vācijas pirmās desantdivīzijas komandieri.

Otrā pasaules kara laikā Štūdents vadīja Krētas kaujas operācijas 1941. gada maijā, kuras laikā Vācijas desantspēki ieņēma Krētu. Kaut arī sala tika ieņemta, personālsastāva zaudējumi bija tik lieli, ka Hitlers aizliedza līdzīgu operāciju veikšanu nākotnē. Otra pazīstamākā operācija kara laikā bija Operācija "Ozols" 1943. gada septembrī, kad, izmantojot planierus, vācu desantnieki atbrīvoja no ieslodzījuma Benito Musolīni, pārvedot viņu uz Vīni.

1945. gadā Štūdentu sagūstīja britu spēki. Līdz 1948. gadam — ieslodzījumā.

## Ārējās saites
Hemoroīds

thumbnail|235px|Diagramma, kas parāda dažādu hemoroīdu veidus (angļu valodā)
**Hemoroīds** ir mezglveidīgs vēnas pietūkums taisnās zarnas apakšējā daļā vai pie anālās atveres. Hemoroīdu saslimšanas gadījumā var iekaist un pat sastrutot taisnās zarnas gļotāda. Šī slimība ir diezgan izplatīta, īpaši grūtniecības un pēcdzemdību laikā. Hemoroīdi arī var rasties, ceļot smagus priekšmetus vai ikdienā ilgstoši sēžot, piemēram, pie datora. Tās var būt arī citu slimību komplikācijas. Hemoroīdu galvenie simptomi ir šādi: anālās atveres niezēšana, anālās atveres sāpēšana, īpaši izkārnīšanās laikā, asiņaini izkārnījumi un viens vai vairāki cieti pietūkumi anālās atveres reģionā.

## Atsauces
Hlorofils

[thumbnail|180px|Hlorofils piešķir augu [lapas|lapām zaļo krāsu un absorbē gaismu, kas tālāk tiek izmantota fotosintēzē]]
**Hlorofils** ( — "zaļš", *φύλλον, phyllon* — "lapa") ir zaļais pigments, kas atrodams gandrīz visos augos, aļģēs un cianobaktērijās. Hlorofils piedalās fotosintēzes procesā. Tas veidojas tikai tad, kad augiem ir pieejama gaisma. Izšķir aptuveni 100 dažādus hlorofilu veidus: hlorofilu ''a'', ''b'', ''c1'', *с2*, *d*, *f* un bakteriohlorofilus *a*, *b*, *c*, *с<sub>s</sub>*, *d*, *e*,un *g* . Tie atšķiras pēc to ķīmiskās struktūras. Hlorofila molekulu veido viens magnija atoms, četri slāpekļa atomi, pieci vai seši (atkarībā no hlorofila veida) skābekļa atomi, 70 vai 72 ūdeņraža atomi un 55 oglekļa atomi. Hlorofila *a* ķīmiskā formula ir šāda: C55H72O5N4Mg, bet hlorofila *b* ķīmiskā formula: C55H70O6N4Mg.

Hlorofila molekulas sastāvā ietilpstošais augstākais spirts fitols tiek izmantots E un K vitamīnu sintēzē.

## Atsauces

## Ārējās saites
Ērģeles

[thumb|[Liepājas Svētās Trīsvienības katedrāles ērģeles.]]
thumb|Rīgas Doma ērģeles.
**Ērģeles** () ir taustiņinstruments ar mehānisku, pneimatisku un elektrisku traktūru, kas sastāv no daudzām dažāda izmēra un dažāda veida stabulēm, sastāv no roku klaviatūrām (manuāļiem) un kāju klaviatūras (pedāļa). Manuāļu skaits ērģelēs mēdz būt no 1 līdz 7. Vienāda tembra, bet dažāda augstuma stabules veido ērģeļu reģistru. Reģistrus kombinējot, tiek radīts orķestrim līdzīgs skanējums.

## Vēsture
Rietumu mūzikā ērģeles ir relatīvi sens instruments. Tās tiek datētas ar trešo gadsimtu pirms mūsu ēras, kad grieķu zinātnieks Ktezībijs no Aleksandrijas esot izgudrojis hidrauliskās ērģeles, kurām gan nebija taustiņu. Ērģeļu spēle kopš 7. gadsimta plaši ieviesās baznīcas liturģijā. Sākotnēji ērģeles bija laicīgās muzicēšanas instruments. 10.—11. gadsimtā ērģeles sāka izmantot kulta vajadzībām. Baznīcās un katedrālēs tika uzstādītas lielās ērģeles, kas tika darbinātas ar gaisa plēšām. 10.—11. gadsimtā sākās ērģeļu konstrukcijas pilnveidošana: parādījās klaviatūra, alvas stabules (agrāk lietoto vara stabuļu vietā). 14. gadsimtā izplatījās pedālis — klaviatūra spēlei ar kājām viszemāko skaņu iegūšanai. Tika pilnveidota arī roku klaviatūra. Jau 16. gadsimtā ērģeles ieguva mūsdienīgu izskatu un uzbūvi. Tām bija 5 klaviatūras, katras klaviatūras diapazons sniedzās līdz 5 oktāvām. Bez tam instrumenta tembrālo iespēju bagātināšanai tika uzstādīti speciāli reģistru pārslēdzēji, ērģeles varēja imitēt ne tikai atsevišķu instrumentu (flautas, obojas) tembrus, bet arī veselas orķestra grupas.

Latvijā ērģeles būvētas no 14. gadsimta. No Latvijas ērģelēm pazīstamas ir Rīgas Doma ērģeles, kā arī Liepājas Svētās Trīsvienības katedrāles ērģeles, kas ar apmēram 7000 stabulēm, 4 manuāļiem un 131 reģistru ir lielākās mehāniskās ērģeles pasaulē.

## Ērģeles Latvijā
Latvijas ērģeļu saraksts alfabētiskā secībā (nepilnīgs):

Balvu luterāņu baznīcas ērģeles (H. Kolbe);

Rīgas Sāpju Dievmātes Romas katoļu baznīcas ērģeles (E. Martin);

## Atsauces
Zelona Guras apriņķis

**Zelona Guras apriņķis** () ir apriņķis Polijā, Lubušas vojevodistē. Robežojas ar Lubušas vojevodistes Nova Solas, Žagaņas, Žaru, Krosno un Svebodzinas apriņķiem, kā arī Lielpolijas vojevodistes Novi Tomislas un Volštinas apriņķiem, bet Zelona Gura ir anklāvs apriņķa teritorijā.

## Apskates objekti
* Klepskas baznīca (*Kościół Nawiedzenia Najświętszej Maryi Panny w Klępsku*)

## Galerija

Klepsk.JPG|Klepskas baznīcas ārskats
Klepsk_Church_inside.jpg|Klepskas baznīcas iekšskats
Babimosta

**Babimosta** (), vēsturiski **Bomste** (), ir pilsēta Polijas rietumos, Lubušas vojevodistē. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Netālu atrodas Zelona Guras lidosta.

## Atsauces

## Ārējās saites
Saunags

**Saunags** () ir ciems Talsu novada Kolkas pagastā, Irbes šauruma krastā. Izvietojies starp jūras krastu un autoceļu P124 12 km no pagasta centra Kolkas, 65,5 km no novada centra Talsiem un 165 km no Rīgas. Saunags atrodas Slīteres nacionālā parka neitrālajā zonā.

Saunags ir neliels Kurzemes lībiešu jūrmalas ciems starp Pitragu un Vaidi. Vēstures avotos pirmo reizi minēts 1310. gadā. 1582./1583. gada Piltenes vaku reģistrā Saunaga ciemā minētas astoņas sētas, bet 1731. gadā Dundagas muižas vaku grāmatā Saunagā minētas tikai trīs sētas — *Buncke Pritiz* (tagad Kalnbunkas), *Melcke Ans* un *Walke Angeck*. 1826. gadā katrā sētā dzīvojuši 16—17 cilvēki, kopā ap 60 iedzīvotājiem. Tagad ziemā apdzīvotas ir 6 Saunaga sētas, bet vasarā ierodas vasarnieki. Saunagā atrodas arheoloģijas piemineklis — viduslaiku kapsēta — tā sauktais Veckapu kalns uz "Pakalniem".

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
Krakovas "Wisła"

[thumb|320px|[Miejski stadions (Krakova)]]
**Krakovas "Wisla"** (; izrunā: ) ir profesionāls futbola klubs no Krakovas Polijā. *Wisła* līdz 2022. gadam piedalījās *[[Ekstraklasa]]* turnīrā, kurš ir augstākais līmenis Polijas profesionālajās futbola līgās. Mājas spēles komanda aizvada Miejski stadionā, kur ir 33&nbsp;130 skatītāju vietas. Tas ir viens no vecākajiem un panākumiem bagātākajiem futbola klubiem Polijā. Pēc nacionālajiem čempiona tituliem tas ar 13 uzvarām Polijas čempionātos ieņem trešo vieta (kopā ar Hožovas "Ruch") aiz Zabžes "Gornik" (14) un Varšavas "Legia" (15) un ir otrajā vietā pēc uzvaru skaita nacionālajā līgā. *Wisła* dibināts 1906. gadā, kad apvienojās divas amatieru komandas zem nosaukuma *TS Wisła* (), padarot to par otru vecāko klubu Polijā. 1949. gadā klubs tika pārdēvēts par *Gwardia-Wisła Kraków*, bet 1955. gadā tas atguva savu sākotnējo nosaukumu.

Kluba ģerbonī attēlota balta zvaigzne uz sarkana fona, ko šķērso zila svītra. Tas simbolizē divu komandu apvienošanos, no kurām vienai bija sarkanas, bet otrai zilas krāsas. Kluba krāsas atbilst arī pilsētas ģerboņa krāsām.

*Wisła Kraków* ir bijis viens no pēdējo gadu veiksmīgākajiem Polijas klubiem, kopš 1999. gada astoņas reizes uzvarot nacionālajā čempionātā. Līdz ar uzvarām līgā, *Wisła* piecas reizes ieguvusi arī Polijas kausu. *Wisła* labi spēlējusi arī Eiropas klubu turnīros 1970. gados, kad tā 1979. gadā iekļuva Eiropas Čempionvienību kausa ceturtdaļfinālā un uzvarēja Intertoto kausā 1969., 1970. un 1973. gadā. Tomēr 2022. gadā klubs izkrita uz I līgu un nokļuva finansu grūtībās. 2025. gadā tas cerēja uz poļu izcelsmes miljonāra Tomasa Kokosiņska finansiālu atbalstu, taču viņš negaidīti nomira.

## Sasniegumi
* **[[Ekstraklasa|Polijas čempionāts (''Ekstraklasa'')]]**
** Čempioni (13): 1927, 1928, 1949, 1950, 1977–78, 1998–99, 2000–01, 2002–03, 2003–04, 2004–05, 2007–08, 2008–09, 2010–11
** Vicečempioni (10): 1930, 1931, 1936, 1948, 1965–66, 1980–81, 1999–2000, 2001–02, 2005–06, 2009–10
** 3. vieta (9): 1929, 1933, 1934, 1938, 1952, 1953, 1975–76, 1990–91, 1997–98
** Līgas uzvarētāji: 1951
1951. gadā *Wisla* uzvarēja Polijas līgā, bet pēc tās sezonas nolikuma čempionu tituls tika piešķirts kausa ieguvējiem Hožuvas "Ruch".
* **[[Polijas kauss]]**
** Kausa ieguvēji (5): 1926, 1966–67, 2001–02, 2002–03, 2023–24 
** Finālisti (6): 1950–51, 1953–54, 1978–79, 1983–84, 1999–2000, 2007–08
* **[[Polijas superkauss]]**
** Kausa ieguvēji (1): 2001
** Finālisti (4): 1999, 2004, 2008, 2009
* **[[UEFA Intertoto kauss|Intertoto kauss]]**
** Uzvarētāji (3): 1969, 1970, 1973

## Atsauces

## Ārējās saites

* Kluba oficiālā vietne
* Fanu kluba oficiālā vietne
* Kluba oficiālais profils vietnē "Facebook"
Jūlija Madernieka studija

**Jūlija Madernieka studija** jeb Jūlija Madernieka Zīmēšanas un gleznošanas darbnīca bija gleznotāja Jūlija Madernieka privāta mākslas studija. Tā atradās Rīgā.

## Darbība
Studija pastāvēja no 1904. gada līdz 1914. gadam, kad to vadīja Jūlijs Madernieks. Studijā apguva zīmēšanu, gleznošanu un ievirzi lietišķās mākslas specialitātēs. Jūlijs Madernieks bija pirmais latviešu mākslinieks, kurš ieviesa organizētu un metodisku zīmēšanas pasniegšanu, kuras pamatā bija kompozīcijas apgūšana. Studijā pulcējās entuziasti, kurus aizrāva mākslinieka Jūlija Madernieka meklējumi.

## Audzēkņi
Jūlija Madernieka studijā īsāku vai ilgāku laiku ir mācījušies vēlāk latviešu glezniecībā zināmi mākslinieki — Jānis Dombrovskis, Ansis Cīrulis, Alberts Filka, Hugo Grotuss, Romans Suta, Ludolfs Liberts, Jānis Liepiņš, Atis Maizītis, Niklāvs Strunke, Kārlis Miesnieks, Augusts Prande, Jānis Sakne un citi latviešu mākslinieki.

## Ārējās saites
* www.makslasvesture.lv

## Atsauces
Psilocibīns

**Psilocibīns** ir triptamīna grupas alkaloīds, kas iedarbojas un tiek lietots kā psihedēlisks halucinogēns. To iegūst no vairāk kā 200 sugu sēnēm (galvenokārt kailgalvēm (*Psilocybe*) un virpainītēm (*Stropharia*)), kas aug Meksikā un arī citās pasaules valstīs. Sēnes, kuru sastāvā ir psilocibīns un psilocīns, dažkārt ir pazīstamas arī ar nosaukumu *[[psilocibīna sēnes|maģiskās sēnes]]*. Pirms psilocibīns tika ieviests Rietumu pasaulē, sēnes ar psilocibīnu jau ļoti ilgu laiku izmantoja Meksikas teritorijā dzīvojošie indiāņi izklaidējošiem un reliģiskiem mērķiem. Mūsdienās psilocibīna un to saturošo sēņu glabāšana un lietošana lielākajā daļā pasaules valstu ir aizliegta.

## Lietošana un iedarbība
Psilocibīnu parasti uzņem orāli ieēdot. Tas gandrīz vienmēr tiek uzņemts sēņu, nevis tīrā veidā. No sēnēm var gatavot arī tēju. Psilocibīna efekts pēc sēņu ieēšanas turpinās apmēram 5—7 stundas. Tā galvenie efekti ir:

* labsajūtas paaugstināšanās un eiforija;
* sakāpinātas emocijas;
* krāsu un skaņu uztveres paaugstināšanās;
* apkārtējo priekšmetu atdzīvošanās un vizualizāciju veida halucinācijas;
* radošās un filozofiskās domāšanas spēju paaugstināšanās;
* laika lēnāks ritums vai sajūta, ka tā nav vai tas ir apstājies;
* apkārtējo priekšmetu pārveidošanās un sasaiste ar halucināciju tēliem (lielās devās);
* pašas personas "es" zaudēšana un saplūšana ar apkārtējo pasauli (lielās devās).

Galvenās blakusparādības: paplašinātas acu zīlītes, ķermeņa temperatūras paaugstināšanās, muskuļu vājums un neliela miegainība. Bieži novērojama arī depersonalizācija, paranoja un apjukums. Ja psilocibīns uzņemts, ieēdot sēnes, tad iespējams nelabums, retos gadījumos arī vemšana. Līdzīgi kā LSD un citi halucinogēni psilocibīns, cilvēkam atrodoties nepatīkamā vidē vai emocionāli nenosvērtā garastāvoklī, var radīt bailes un paniku iedarbības laikā. Psilocibīns neizraisa fizisku atkarību, arī paģiras nav novērojamas.

Psilocibīnu kopš 1960. gadiem izmanto medicīniskos pētījumos. Tam ir medicīnisks potenciāls narkotiku atkarību, alkoholisma, hroniska nemiera un depresijas ārstēšanā.

Psilocibīnu parasti lieto devās ap 15—20 mg (aptuveni 2,5 grami kaltētu Kubas kailgalvju). Psilocibīna letālā deva (LD50) žurkām ir 280 mg/kg.

## Psilocibīns Latvijas likumdošanā
Psilocibīns ir iekļauts Latvijā kontrolējamo narkotisko vielu, psihotropo vielu un prekursoru I sarakstā (aizliegtās sevišķi bīstamās narkotiskās vielas, tām pielīdzinātās psihotropās vielas un augi). Saskaņā ar likuma *"Par Krimināllikuma spēkā stāšanās un piemērošanas kārtību"* 2. pielikumu, psilocibīna daudzums līdz 0,01 gramam atzīstams par nelielu, bet virs 1 grama - par lielu. Kontrolējamo narkotisko vielu, psihotropo vielu un prekursoru I sarakstā ir iekļautas arī halucinogēnās sēnes.

## Atsauces

## Ārējās saites

* 
*
Lielirbe

**Lielirbe** () ir ciems Ventspils novada Tārgales pagastā, Baltijas jūras krastā. Atrodas pagasta ziemeļos pie Irbes ietekas jūrā 55 km no pagasta centra Tārgales, 52 km no novada centra Ventspils un 179 km no Rīgas. Ciems izvietojies abos Irbes upes krastos apmēram sešus kilometrus garā joslā; upe sadala ciemu divās daļās, kas tiek dēvētas kā «jūrspuse» un «zemspuse».

Mūsdienās pastāvīgi apdzīvotu māju Lielirbē ir maz, daļa tiek izmantotas kā vasaras mājas. Irbes upe ir populārs ūdenstūrisma maršruts, vasarās tās lejtecē ir daudz laivotāju; upes labajā krastā, dažus kilometrus augšpus ietekas jūrā izveidota laivu iznomāšanas uzņēmuma "Campo" bāze (Irbes kempings).

## Vēsture
Irbesgrīvas (*Irvemünde*) vārds pirmoreiz rakstīts 1387. gada 17. oktobra šķīrējtiesas dokumentā. 17. gadsimta 2. puses kartē tā attēlota kā brīvciems **Dižirve** ar ostu. 
19. gadsimta beigās Lielirbes osta bija kokmateriālu tirdzniecības un transporta centrs. 19. gadsimta beigās un 20. gadsimta sākumā Lielirbē būvēti burinieki. Šajā periodā buriniekus būvēja gandrīz visos Kurzemes jūrmalas ciemos, bet visvairāk tos ūdenī ielaida Lielirbē.
1916. gadā vācu karaspēka inženiertehniskās daļas cauri Lielirbei uzbūvēja Ziemeļkurzemes šaursliežu dzelzceļu. 

1939. gadā Lielirbes ciemā bija ap 300 iedzīvotāju un vairāk kā 70 māju. Laikā, kad Kurzemes piekrastē bija slēgta PSRS pierobežas zona, iedzīvotāju skaits Lielirbē būtiski samazinājās.

## Atsauces
Īra

***Īra*** var būt:
* Irbes upes lībiskais nosaukums
* Lielirbes lībiskais nosaukums
* ĪRA — Īru republikāņu armija
Žanna Kulakova

**Žanna Kulakova** (dzimusi  Daugavpilī) ir bijusī Daugavpils domes priekšsēdētāja, pārstāv Reformu partiju.

Iepriekš bijusi Daugavpils domes priekšsēdētāja Jāņa Lāčplēša vietniece, Daugavpils domes Sociālo lietu pārvaldes direktore, Daugavpils sociālās aprūpes un rehabilitācijas dienas centra direktore, Naujenes pagasta sociālā dienesta vadītāja, kā arī dažādu firmu direktore.

Viņa tika ievēlēta par Daugavpils domes priekšsēdētāju , amatā nomainot Jāni Lāčplēsi. Amatā bija līdz , kad tika sasaukta jaunā Daugavpils dome.

## Atsauces
Kulakova

**Kulakova** var būt:
* Kulakova — apdzīvota vieta Andzeļu pagastā
* Kulakova — apdzīvota vieta Ķepovas pagastā
* Kulakova — apdzīvota vieta Pildas pagastā
* Žanna Kulakova — Latvijas politiķe
Intars Išējevs

**Intars Išējevs** (dzimis  Smiltenē) ir latviešu vieglatlēts, startē šķēpa mešanas sacensībās.

2010. gada Vasaras Jaunatnes Olimpiskajās spēlēs viņš izcīnīja bronzas medaļu šķēpa mešanā ar jaunu personisko rekordu 74,23 m, personisko rekordu uzlabojot par 80 cm.

## Atsauces

## Ārējās saites